procesaur/Wiki.mk huggingface dataset:
Васил Тупурковски

Васил Тупурковски, познат и под прекарот Циле (р. Скопје, ) ― професор по меѓународно право, основач и претседател на поранешната политичка партија Демократската алтернатива, долгогодишен и поранешен претседател на Македонскиот олимписки комитет.
1 Животопис
Дипломирал на Правниот факултет во 1972 година, а следната година завршил постидпломски студии по меѓународно јавно право на Мичигенскиот универзитет во САД, додека во 1976 година докторирал на меѓународно право.
Од 1983 година работи како редовен професор по меѓународно право на Правниот факултет во Скопје. Васил Тупурковски денес е член на стручни меѓународни организации во сферата на меѓународното право и е предавач во повеќе од 60 земји. Автор е на низа трудови од областа на меѓународното право, како и од историјата на Античка Македонија.
Својата професионална политичка кариера ја започнува како Претседател на Сојузот на социјалистичката младина на СФРЈ во периодот 1976-1980 година. Во периодот од 1989 до 1991 година тој е член на Претседателството на СФРЈ, а фигурирал и како член на Претседателството на Централниот комитет на Сојузот на комунисти на Југославија од 1986 до 1989 година.
Од 1998 до 2000 година, професорот Тупурковски е директор на Агенцијата за обнова и развој, а од 1999 до 2000 година тој е вицепремиер на Владата на Република Македонија. Функцијата пратеник во Собранието на Република Македонија ја извршува во 1998 година.
Тупурковски имал неколку ангажмани во областа на спортот. Како Претседател на Кошаркарскиот сојуз на Југославија од 1982 до 1983 година. Бил и Претседател на Македонскиот олимписки комитет од 1992 до 2020 година. Бил член на комисијата за едукација на Европските олимписки комитети од 1996 до 2016 година, а во период од 2002 до 2010 година, Тупурковски бил Претседател на Асоцијацијата на Балканските национални олимписки комитети.
Бадинерија

Бадинерија (фр. ''badinerie'') или бадинаж (''badinage'') — кратко живо танцово музичко дела чие име доаѓа од францускиот збор ''badiner'' („шегување“). Изразот се јавил за време на XVIII век кога бадинеријата за првпат била вклучена како став во барокната свита. Најпознатиот пример за вакво дело е свитата „Бадинерија“ (''Badinerie'') од Јохан Себастијан Бах, дел од делото „Оркестрална свита бр. 2 во х-мол“ за флејта и гудачки инструменти, BWV 1067.
Хортикултура

Латинскиот збор ''hortus'' (градина растение) и ''cultura'' (култура) заедно го сочинуваат зборот хортикултура, што значи култура на одгледување градинарски растенија. Хортикултуристите работат на расади, производство на житни култури, размножување растенија и генетско инженерство, растителна биохемија, растителна физиологија, и скалдирањето, обработката и транспортот на овошје, бобинки, ореви, зеленчук, цвеќиња, дрва, грмушки и тресет. Тие ја подобруваат продуктивноста на културите, квалитетот, хранливата вредност и отпорноста на инсекти, болести други штетни влијанија од околината. Генетиката исто така се користи во развојот на растенијата. Таа може да синтетизира хемикалии кои се борат против рак).
Хортикултурата изучува пет полиња. Тие се цвеќарство, орнаментална хортикултура, олерикултура (производство и пласман на зеленчуци), помологија (производство и пласман на овошје) и пожетвена физиологија (одржување на квалитетот и спречување на фира).
Хортикултуристите работат во индустриите, владата и образовните установи. Тие можат да бидат инженери за житни култури, менаџери на фирми на големо и мало, расадувачи, инспектори на житни култури, советници за производство житини култури, размножувачи на растенија, научни истражувачи и, се разбира, учители.
1 Поврзано
* Арборикултура
* Арборскулптура
* Фунгикултура
* Земјоделство
* Лозарство
* Овоштарство
* Олерикултура
* Цвеќарство
* Саден дизајн
* Историја на градинарството
Опел Олимпија

Опел Олимпија (''Opel Olympia'') — автомобил во производство од 1935 г. и првиот со единечна каросерија и сосема челична конструкција во масовно производство. Цената во Германија му била 2500 рајхсмарки и за тие пари купувачот добивал солиден автомобил со 1,3-литарски, 4-цилиндричен мотор со влечна сила од 24 кс (18 kW) кој развивал брзина до 95 км/ч. Автомобилот се продавал во две варијанти, како купе и како кабриолет.
Помеѓу 1935 и почетокот на Втората светска војна во 1940 биле произведени преку 168.000 вакви автомобили.
Опел Олимпија своевремено бил еден од најпопуларните автомобили во Македонија.
Чепкање нос

Чепкање нос — чин на вадење на мукус или страни тела од носот со помош на прст. Опсесивното чепкање нос е наречено ринотилексоманија.
Оваа честа навика е сепак табу во највеќето земји, а помалку во источноазиските култури.
Мукофагија значи консумирање на вака извадениот мукос. Додека во некои култури ова е често, истото генерално се смета за културно табу, дотаму што дури и оние кои тоа го прават се гадат кога гледаат некој друг како го прави истото.
Чепкањето нос потенцијално носи извесни здравствени ризици, како носни инфекции и носно крварење. Највеќето доктори препорачуваат марамче.
Меѓутоа, барем еден добро познат доктор смета дека чепкањето нос и мукофагијата се корисни. Тој вели дека не само што прстот досегнува до таму каде марамчето не може, така држејки го носот почист, туку и јадењето на мукосот богат со бактерии го подига имунолошкиот систем, и е аналогно на имунизација.
Оче наш

Оче наш или Господова молитва — главната молитва во христијанството предложена од самиот Исус Христос во Беседата на гората запишана во Евангелието според Матеј и Евангелието според Лука. Овде се дадени верзии на македонски, старословенски и црковнословенски.
Македонски
:Оче наш, кој си на небесата,
:да се свети името Твое,
:да дојде царството Твое,
:да биде волјата Твоја,
:како на небото, така и на земјата;
:Лебот наш насушен дај ни го денес
:и прости ни ги долговите наши
:како и ние што им ги проштеваме на нашите должници;
:и не воведувај нè во искушение,
:но избави нè од лукавиот.
:Зашто Tвое е царството,
:и силата и славата во сите векови.
:Амин!''
Старословенски во руска редакција(црковнословенски)
: Ѻтче нашъ, иже єси на небесҍхъ,
: да свѧтитсѧ имѧ Твое,
: да прїидетъ царствїе Твое:
: да будетъ волѧ Твоѧ,
: якѡ на небеси, и на земли.
: хлѣбъ нашъ насущный даждь намъ днесь,
: и остави намъ долги нашѧ,
: якоже и мы ѡставлѧемъ должникѡмъ нашымъ:
: и не введи насъ во искушенїе,
: но избави насъ ѿ лукавагѡ.
: Аминь.
Фудбалска репрезентација на Брегот на Слоновата Коска

Фудбалската репрезентација на Брегот на Слоновата Коска (популарно наречени ''Слонови'') е репрезентацијата на Брегот на Слоновата Коска кој го основал фудбалскиот сојуз на Брегот на Слоновата Коска. До 2005 година, нивен најголем успех бил освојувањето на африканскиот куп на нациите од 2006. На 8 октомври 2005 година, тие се квалифицираа на Светското Првенство во 2006, што е нивно прво учество на ваков настан.
1 Познати играчи
* Ибрахим Бакајоко
* Дидје Дрогба
* Аруна Коне
* Коло Туре
Стоја

Стојанка „Стоја“ Новаковиќ (родена 4 јуни, 1972 во Перлез, Зрењанин, Србија) е турбофолк пејачка популарна ширум Балканот.
Нејзиниот деби албум бил насловен „Како је мени сада“ (1998).
Едни од нејзините најголеми хитови се ''„Само“'' и ''„Сики, Сики'“'.
Живее во Белград со нејзиниот син Дејан.
1 Сајтови
**
Таа е најпопуларната српска турбофолк пејачка во Бугарија по Весна Змијанац.
Синан Сакиќ

Синан Сакиќ (|Синан Сакић; – ) — српски турбофолк пејач. Роден е во Лозница, Србија. Ја започнал својата кариера во 1979 со сингловите „Једна туга за два друга“ и „Кулу градим“ и издал вкупно 27 албуми.
За неговата популарност во извесни делови од Србија сведочи графитот на еден српски автопат кој вели „Бог на небу - Синан на земљи“ (''Бог на небото - Синан на Земјата'').
Драч

Драч (|Durrës, |Durazzo; некогаш: Дрча) — приморски град во Албанија кој излегува на Јадранско Море. Претставува седиште на Драчката област средна Албанија, на од главниот град Тирана. Драч претставува најголемото пристаниште во Албанија и важна порта кон Средоземјето, а тоа го прави најзначаен град во развојот на економијата во земјата. Тој е всушност и најстариот град во Албанија чии зачетоци се во антиката. Според пописот од 2003 г. во Драч живеат околу 114.000 жители, а се уште има и извесен број етничко македонско население.
1 Историја
Драч бил основан под името Епидамнос, од страна на грчките колонисти од Коринт и Крф во 627 година п.н.е. Од 229 г. п.н.е. потпаднал под власт на Римјаните кои му го дале името Дирахиум (Dyrrhachium) и изградиле пат до Солун, кој подоцна бил продолжен до Константинопол.
Градот под римска управа напредувал како значајно трговско пристаништно средиште. Околу 430 година, тука бил роден царот Анастасиј I. За време на преселбата на народите бил изложен на упади од страна на варварите, но сепак останал под управа на Римската Империја.
2 Поврзано
* Список на луѓе од Драч
3 Библиографија
*************
Лилјана Ингилизова-Ристова

Лилјана Ингилизова-Ристова ( во ) — македонски правник и судија, еден од претседателите на Уставниот суд на Македонија.
1 Животопис
Дипломирала на Правниот факултет при Скопскиот универзитет во 1969 година, а правосудниот испит го положила во 1973 година.
Се насочила во судството, започнувајќи како приправник и стручен соработник во Окружниот суд во Скопје во периодот 1970-1976 година. Во овој суд останала до 1995 година, кога станала дел од Врховниот суд на Македонија.
Во периодот 1995-1999 година, таа била претседател на Државната изборна комисија, кога биле спроведени локалните избори во 1996 година и парламентарните избори во 1998 година.
Од 31 мај 2003 година, таа станала судија во Уставниот суд на Македонија, а истата година станала и негов претседател.
Таа уленувала и учествувала во работата на стручните здруженија на судиите и правниците. Има објавено стручни трудови од областа на кривичното право во стручните списанија „''Судиска ревија''“ и „''Македонска ревија за казнено право и криминологија''“.
Поградец

Поградец или Подградец (|Pogradec) — град и седиште на истоимената општина, Област Горица, Југоисточна Албанија. Сместен е на југозападниот брег на Охридското Езеро, во историско-географската област Мокра. Се наоѓа југоисточно од Елбасан, југозападно од Охрид (Р Македонија) и западно од Лерин (Егејска Македонија) и северно од градот Горица (Корча). Градот е наречен по древната тврдина (денес наречена Поградечка тврдина), која се издигала на планинските падини над него (оттаму и „под-градец“).
1 Демографски особености
Во градот и околните села и денес живее македонско население, од кои се издвојуваат три кои и денес јасно задржале етничкиот карактер и својата варијанта на охридскиот говор. Ова некогаш бил чисто македонски крај, што е очигледно од називите на населените места во општината (подолу). Иако денес има албанско мнозинство, половината жители се православни, а половината се муслимани. Ова укажува дека целокупното поградечко подрачје подлегнало на процес на албанизација на македонското население во не така далечното минато.
2 Поврзано
* Поградечка тврдина
* Мокра (област)
Жарко Кујунџиски

Жарко Кујунџиски (роден на 19 мај 1980 во ) — македонски прозаист и драмски автор.
1 Животопис
Во ноември 2009 година, на Филолошкиот факултет „Блаже Конески“ во Скопје ја одбранил магистерската теза „Аспекти на микрофикцијата - врз примери од американската и македонската книжевност“. Работел како уредник на електорнскиот магазин Репер (www.reper.net.mk), а бил и неделен колумнист во дневниот весник „Дневник“. Работи како главен уредник на издавачката куќа „Антолог“. Исто така, тој е основач на фестивалот на европската литература „Bookstar“.
2 Творештво
Кујунџиски е автор на 13 книги од кои позначајни се: романите ''Spectator'' (2003), ''Америка'' (2006) и ''Најдено загубено'' (2008), збирката драми ''Ендрју, љубов и други непогоди'' (2004), збирката раскази ''13'' (2010), како и романот ''Свинга на гневот'' (2020). Три негови кратки раскази се застапени во антологијата на македонскиот краток расказ, „Џинџуџе во земјата на афионите“ (Темплум, 2022). Неговите дела се преведени на неколку јазици. Неговиот расказ „Кога се губат очилата“ е дел од антологијата „The best European fiction 2013“.''Spectator'' е првиот дебитантски роман во македонската книжевност со пет изданија. Во своите дела Кујунџиски се занимава со комплексните односи меѓу единките во современото општество, невозможноста да се воспостави целосна емотивна комуникација, поради личните преобликувања и преобразби на впечатливите ликови кои најчесто се хиперсензитивни и кршливи, како и со процесите на претворање на материјалното во метафизичко.
Од англиски јазик ги превел следниве дела: ''Појадок кај Тифани'' од Труман Капоти (2006) и ''Евтини приказни'' од Квентин Тарантино и Роџер Евари (2008).
==Награди--
Добитник е на петнаесеттина награди за најдобар краток расказ, драмски текст и есеј. Исто така добитник е на:
* 2003 — Награда „13 Ноември“
* 2024 — Награда „Стале Попов“
Национален парк Маврово

Маврово — национален парк во западна Македонија кој зазема простор од 73.088 хектари и најголем е меѓу четирите национални паркови во Македонија. Како национален парк е прогласен во 1949 година и неговата географска положба е 41°40’N и 20°46’E. Во границите на паркот се опфатени планините: Кораб, Дешат, југозападните ограноци на Шар Планина, поголем дел од Бистра и северните делови на Крчин. Средишниот дел на националниот парк го зафаќа долината и сливот на реката Радика. Во склопот на националниот парк е и Мавровското вештачко езеро.
1 Природни богатства
Во границите на паркот се среќаваат голем број на интересни морфолошки форми: речни долини, клисури, водопади, карстни полиња, ували, вртачи, пештери, циркови, леднички езера, разни видови на денудациони облици и сл. Од растителноста на паркот најголема застапеност има заедницата од горска букова шума.
Во границите на националниот парк Маврово се наоѓаат преку 52 планински врвови со надморска висина над 2000м од кои попознати се врвот Меденица на планината Бистра, Веливар, Сандакташ и др.
Посебно значење за националниот парк Маврово има врвот Голем Кораб (2764 мнв.) кој е воедно и највисок врв во Р Македонија а со тоа и највисока точка на паркот . Најниската точка на националниот парк Маврово е на 600 мнв. и се наоѓа на самото место каде што Мала Река се влева во реката Радика.
2 Флора и фауна
Како резултат на големата разноликост на релјефот, националниот парк Маврово се одликува со извонредно флористичко богатство, коешто се состои од над 1000 видови виши растенија, од кои, 38 се дрвни видови, 35 грмушки а околу шеесетина се ендемски, реликтни или ретки видови. НП Маврово претставува класично наоѓалиште за 7 растителни видови, единствено е наоѓалиште во Македонија за 12 ретки растителни видови а во границите на паркот се сретнуваат уште 33 видови растенија коишто се многу ретки во останатите делови на Македонија.Националниот парк Маврово е единствено наоѓалиште во републикава за 12 ретки растителни видови а во неговите граници се среќаваат уште 33 други видови на растенија кои се многу ретки во останатите делови од државава.
Фауната на националниот парк Маврово исто така се одликува со значителна разноликост. Таа се состои од 140 видови птици, од кои, позначајни се: сивиот сокол, орелот крстач, суриот (златен) орел, шумскиот ут, големиот був, ливадската еја, степската еја, како и 11 видови водоземци, 12 видови на влекачи и 39 видови цицачи. Од цицачите најважни се: мечката, рисот, дивокозата и дивата мачка....
3 Галерија
Голема повелба

Голема повелба за слободите (или правата) (|Magna Carta Libertatum или само ''Magna Carta'') — повелба на англискиот крал Јован потпишана во јуни 1215 г. под притисок на бунтовничките велможи. Со неа се ограничила моќта на монархот, а обичните луѓе се стекнале со права, со што започнале да се развиваат идеите за слобода и демократија. ''Magna Carta'' во буквален превод значи „Голема карта“. Оваа карта била пример за создавање на други подобри декларации. Оваа декларација е основа за Универзалната декларација за човековите права.
Џон Лоб

Џон Лоб (''John Lobb'') е ексклузивна марка на машки чевли и чизми од Англија. Фирмата се смета за најдобриот изработувач (чевлар) на вакви обувки во светот. Сите производи се рачно направени до највисок стандард на совршенство. Тие се продаваат како готов производ и по мера. Нивното мото е „''The Bare Maximum for a Man''“ („''Голиот максимум за еден маж''“).
Чевлите се продаваат во сопствени продавници, бутици и во луксузни стоковни куќи како Хародс, Селфриџес, Нејман Маркус и Лејн Крафорд.
Пар чевли по порачка чинат околу £2000.
Фирмата е имател на Кралска Повластица.
Сумерска архитектура

Рамнината помеѓу реките Тигар и Еуфрат (Месопотамија) немала минерали и дрвја. Сумерските градби се план-конвексни глинени тули, без врзивен материјал како малтер или цемент. Бидејќи плано-испакнатите тули (заради тоа што се заоблени) се однесуваат нестабилно, на секои неколку реда тули сумерските градители ставале еден ред поставен нормално на нив. Празнините се популнувале со битумен, сено, барски трски и плевел.
По извесно време ваквите градби се изјаловувале, и затоа биле повремено рушени, зарамнувани, и повторно градени на исто место. Ова постојано преградување полека ја накачило висината на градовите, и така тие станале повисоки од околната рамнина. Ваквите брда се нарекуваат телови и ги среќаваме ширум античкиот Близок Исток.
Сумерските цилиндрични печати исто така на нив прикажуваат куќи кои се градат од трска, слични на оние до скоро градени од барските арапи во јужен Ирак .
Сумерските храмови и палати се правеле од понапредни материјали и техники, како потпирачи, вдлабнувања, полустолбови и глинени клинци.
Во сумерската култура писарите играле важна улога, и тие ја запушувале изградбата која се изведувала за владата, благородништвото и кралското семејство.
1 Зигурати
Најславните и импресивните сумерски градби се зигуратите - големи платформи со тераси на нивоа со храм на врвот. Зигуратите служеле како инспирација за Вавилонската кула во Библијата (видете Етеменанки).
Зигуратите типични за Убаидскиот период биле градени многу високо на платформа од глинени тули. На овие големи платфрми биле градени постепено помали и помалки концентрични платформи, иако понекогаш се граделе и приземни храмови типични за протописмениот перидо. Овие биле слични на некои современи згради во облик на зигурати. Многу храмови биле испишувани со натписи, како оние кај Укаир.
2 Поврзано
* Асиро-вавилонска уметност и архитектура
Врховен суд на Република Македонија

Врховниот суд на Македонија — највисокиот суд во Македонија кој обезбедува униформност во имплементацијата на законите од страна на судовите. Одлуките на Врховниот суд според Уставот на Македонија се конечни и извршни. Врховниот суд на Република Македонија е сместен на ул. Крсте Мисирков бб во Скопје.
1 Надлежност на Врховниот суд
Врховниот суд, како највисок суд во државата, е надлежен:* да решава во втор степен против одлуките на своите совети кога тоа е определено со закон;
* да решава во трет и последен степен по жалбите против одлуките на апелационите судови;
* да решава по вонредно правни лекови против правосилните одлуки на судовите и одлуките на своите совети кога тоа е определено со закон;
* да решава за судир на надлежност меѓу основните судови од подрачјето на различни апелациони судови, судир на надлежности меѓу апелационите судови, судир на надлежност меѓу Управниот суд и друг суд, судир на надлежност меѓу Вишиот управен суд и друг суд и да решава за месна надлежност кај овие судови;
* да одлучува по барање на странките и другите учесници во постапката за повреда на правото на судење во разумен рок, во постапка утврдена со закон пред судовите во Македонија во согласност со правилата и принципите утврдени со Европската конвенција на човекови права и
* да врши други работи определени со закон.
2 Сегашен Состав на Врховниот суд
Составот на врховниот суд според 2025 година:
#, Име, Мандат, Преземање функција
1, Џемаили Саити, ''Претседател'', 2012
4, Беса Адеми, Член, 2009
2, Владимир Стојаноски, Член, 2010
3, Јелица Крстевска, Член, 2011
5, Шпенд Деваја, Член, 2013
6, Африм Фидани, Член, 2017
7, Цветанка Периќ, Член, 2019
8, Мирјана Лазарова-Трaјковска, Член, 2020
9, Сафет Кадрии, Член, 2020
10, Анита Бошковска, Член, 2023
11, Катерина Георгиевска, Член, 2023
Смоларски Водопад

Смоларски Водопад — водопад сместен на северните падини на планината Беласица, по текот на реката Ломница, на надморска висина од 600 м во регионот на селото Смолари.
Вкупната височина на вертикалниот отсек на Смоларскиот Водопад изнесува 39,5 метри. Водопадот е тектонски предиспониран со раседна структура која лежи попречно на правецот на течењето на водата на Смоларска Река. На дното од водопадот формиран е џиновски лонец, чија должина во правец на течењето на речната вода изнесува 5 метри, широчината е 11 метри, а длабочината се движи од 0,5 до 0,7 метри.
Смоларскиот Водопад е единствен постојан водопад во Македонија со пад на водата од 39,5 метри.
Смоларе е како повеќето села во Македонија, мало село во кое живеат љубезни и гостопримливи луѓе. Но ова село има посебно богатство скриено во планината, Смоларски Водопад.
За да дојдете до водопадот, треба да патувате по тесен, кривулест пат и да ја намалите брзината бидејќи тракторите и запрежните возила се карактеристични за оваа област. Овде главното занимање е земјоделството.
На патот кон водопадот ќе наидете на мал пазар од каде можете да купите локални производи. Овој пазар беше отворен во јануари 2007 година каде месното население е секогаш таму да ви понудат локални пиперки, јаболка, краставици и уште многу вкусни и здрави производи. По краткиот разговор на пазарот продолжувате со искачување до водопадот.
1 Галерија
2 Поврзано
* Хидрографија на Македонија
Елбасан

Елбасан или Коњух (|Elbasani) — град на реката Шкумба во средна Албанија во кој, според податоците од 2011 г, живеат околу 79.810 жители. Елбасан е еден од најголемите градови во Албанија и е административен центар на истоимената област којашто опфаќа 4 околии: Елбасанска околија, Грамшова околија, Либраждова околија и Пеќинска околија. Во Елбасан живее бројна македонска заедница. Словенскиот назив за градот е Коњух.
1 Историја
Во текот на историјата, Елбасан бил под контрола на различни народи, Турци, Срби, Бугари, Австријци и Италијанци. Градот останал центар на исламот во Албанија и после турската власт. Откако на Битолскиот конгрес во 1908 година латиницата е избрана за пишан албански јазик, муслиманските активисти, под влијание на Младотурците, одржале демонстрации за арапско писмо во Елбасан.
До почетокот на Втората светска војна, Елбасан личел на типичен османски град, со мешавина на источни и средновековни згради, тесно поплочени улици и голем пазар.
2 Култура
Во центарот на градот постои православна црква, а околу 7 километри надвор од градот постои стар манастир и православна црква каде што моштите на Јован Владимир, чувани од 1381 до 1995 година, се префрлени во соборната црква во Тирана.
3 Збратимени градови
* Турку, Финска
* Тревизо, Италија
* Митровица, Косово
* Њукасл, Обединето Кралство
* Икитос, Перу
4 Поврзано
* Елбасан (област)
* Историја на Албанија
* Градови во Албанија
Франц Лист

Франц Лист (унгарски: ''Liszt Ferenc'', Доборјан, Кралство Унгарија, 22 октомври 1811 - Бајројт, Германска Империја, ) ― унгарски композитор, пијанист, диригент и музиколог, роден во семејство на осиромашен дворјанец, на имотот на кнезот Естерхази-Франц Лист (Лист Синот е крстен по татка си). На 9 годишна возраст, тој приредил концерт за гостите на кнезот. По две години, тој се преселил во Париз, каде што продолжил да учи во приватно училиште.
1 Творештво
Тој бил пијанистички виртуоз, кој изградил модерна техника и нов звучно брилијантен клавирски стил. Зад себе оставил симфониски поеми, низа камерни дела за оргули и вокални дела.
Германскиот филозоф Фридрих Ниче го истакнува Лист како еден од своите омилени композитори кој, повеќе од сите други музичари, има отмени оркестарски акценти.
Руска Советска Федеративна Социјалистичка Република

+ Российская Социалистическая Федеративная Советская Республика
Девиза: Пролетарии всех стран, соединяйтесь!
Главен град, Москва
Образувана, 7 ноември 1917
Во составот на СССР, од 1922 до 12 декември 1991
Површина, 17 075 000 км<sup>2</sup>1-ва во СССР
Население, 147 386 000 луѓе (1989)1-ва во СССР
Густина, 8,6/км<sup>2</sup>13-та во СССР
Руската Советска Федеративна Социјалистичка Република (скратено Руска СФСР или РСФСР) била една од Советските републики. Образувана e на 25 октомври (7 ноември нов стил) 1917 г.
1 Поврзано
* Русија
2 Врски
**
Куршумли ан

Куршумли ан — поранешен ан во Старата скопска чаршија од османлиско време, кој денес се користи за одржување на културни збиднувања.
1 Место
Куршумли ан се наоѓа на левиот брег на реката Вардар во некогашна железарска чаршија во Скопје во дворот на Музејот на Македонија. Изграден е во првата половина на XIV век.
2 Први податоци
Сигурни податоци за подигањето на анот не постојат, но се мисли дека на основите на некоја стара зграда Турците го доѕидале и го приспособиле за карван-сарај, по угледот на некои такви анови градени на исток. Во изворите се споменува како задолжбина на Мула Муследин Оџа, син на Абдул Гани во 1550 г, кој бил дворски научник на султанот Селим II.
3 Функции на местото
Куршумли ан од своето постоење ја менувал својата функција, отпрвин бил ан сè до 1787 г. кога бил претворен во затвор. Во него биле затворени многу македонски револуционери особено по Виничката афера. Од 1904 г. до 1914 г. служел повторно како ан. По својот надворешен и внатрешен изглед не се оделува од останатите типизирани карван-сараи кои постоеле во градските центри.
4 Уредување на анот
Куршумли ан делува импозантно со декоративно градените ѕидови и малите куполи во форма на пирамиди со благо издадени страни кои секогаш биле покриени со олово (''куршум'') по што го добил и своето име. Главниот велз се наоѓа на јужната страна. Над влезната врата е изграден трем со куполест покрив. Многубројните квадратни столбови, поврзани со лакови на приземјето и катот создаваат интимен амбиент со дворот и шарванот во него. Приземните простории служеле како магацин на стоки а катовите како соби за одмор. Во вториот дел на анот биле изградени простории за сместување на добитокот. Овој дел имал посебен влез од источната страна. Во најново време неговите простории се користат како лапидариум на Музејот на Македонија.
5 Поврзано
* Куршумли ан (Прилеп) — истоимен ан Прилеп, денес во урнатини
* Стара скопска чаршија
* Отоманска архитектура
Душанов законик

Душановиот законик (во старите ракописи се нарекува ''Закон Благовјернаго Цара Душана''), покрај Номоканонот на Св. Сава, е најзначаен закон на феудална Србија.
1 Донесување на Законикот
Душановиот законик е донесен на соборот на црковните великодостојници и власници во Скопје на 21 мај 1349, а дополнет на соборот во Сер во 1354. Законот бил усвоен со цел да се осигура владетелскиот статус и бенефициите на властелата, да обезбеди мерки за држење на меропаси и други себри; и да ја зацврсти власта во освоените области создавајки единствена балканска држава.
2 Содржина
Законикот се состои од 135 до 201 член (во зависност од верзијата на зачуваниот манускрипт). Првите 38 членови се посветени на црквата, потоа следат одредби кои се однесуваат на бенефициите на властелата и слободните луѓе и нивните должности, потоа одредби кои говорат за обврските на зависното население. Во продолжение следуваат одредби за судството и правото на судиите, за казните за различните врсти на кривични и други престапи.
При составувањето на законикот, како извори послужиле: Одредбите од византиското право, т.н. Василики и разни српски повелби и договори. Во Законикот се наоѓаат и два византиски правни документи: скратена Синтагмата на Матија и Законикот на царот Јустинијан I (Јустинијановиот кодекс)
Некои преписи на Душановиот законик започнуваат со зборовите: „''Законик на пречесниот и христољубивиот македонски цар Стефан, владетел српски, бугарски, унгарско-влашки, далматиниски, арбанашки, и на многу други региони и земји''“. Вака гласат загрепскиот, раваничкиот и софискиот препис на Душановиот законик.
Прогласувајќи се за владетел на балканските народи царот Душан ја истакнал претензијата на легитимно владеење со поданиците на Византиското царство.
Оригиналот на Душановиот законик не е зачуван, но денес постојат околу 20 преписи меѓу кои се загребскиот, призренскиот, струшкиот и софискиот.
3 Понови изданија на Душановиот законик
* Законик цара Стефана Душана, Београд, 1975.
* Законик цара Стефана Душана (Струшки и Атонски рукопис) књига 1, Београд, 1975.
* Законик цара Стефана Душана (Студенички, Хиландарски, Ходошки и Бистрички рукопис) књига 2, Београд, 1981.
* Законик цара Стефана Душана (Барањски, Призренски, Сисатовачки, Раковачки, Раванички и Софијски рукопис) књига 3, Београд, 1997.
4 Поврзано
* Стефан Душан
Азербејџанска Советска Социјалистичка Република

+ Азәрбайҹан Совет Сосиалист Республикасы
Девиза: Бүтүн өлкәләрин пролетарлары, бирләшин!
Главен град, Баку
Образувана, 28 април 1920
В составот на СССР, од 30 декември 1922 до 30 август 1991
Површина, 86 600 км<sup>2</sup>9-та во СССР
Население, 7 037 000 луѓе (1989)6-та во СССР
Густина, 81,3/км<sup>2</sup>4-та во СССР
Азербејџанската Советска Социjалистичка Република, кратко: Азербејџанска ССР (|Азәрбайҹан Совет Сосиалист Республикасы, кратко: Азәрбайҹан ССР) била една од соjузните републики на Советскиот Соjуз и се наоѓа во источниот дел на Кавказ, на бреговите на Каспиското Море. Во составот на СССР била од 30 декември 1922 година сè до 30 август 1991.
Азербејџанската ССР е образувана во 1920 година. Од 12 март 1922 до 5 декември 1936 била дел од Закавкаската Советска Федеративна Социјалистичка Република.
Во составот на Азербејџанската ССР се ноаѓале две автономни области:
* Нагорно-Карабаска автономна област
* Нахичевањска Автономна Советска Социјалистичка Република
На 9 ноември 1990 година таа била преименувана во „Азербејџанска Република“. Во составот на СССР била уште една година, до 1991, кога објавила независност.
1 Поврзано
* Азербејџан
* Азербејџанска Демократска Република
Шарена џамија

Шарената џамија — позната живописна џамија во градот Тетово, Македонија.
1 Историја
На десниот брег на реката Пена во градот Тетово во XV век е подигната џамија. Крај неа е Турбето на анамата Хуршиде. Џамијата е значајна по своите внатрешни и надворешни сликарски декорации. Особено е живописана јужната страна која се гледа од главниот пат што води кон Гостивар. Во составот на овој амбиент, се наоѓа и зачуваниот Чифте амам, во кој денес е Уметничката галерија, како и конаците претставуваат интересна урбанистичка целина. Со конзерваторско-реставраторските работи на сликарите во џамијата и надвор од нејзината фасада, повратен е некогашниот изглед и убавина.
2 Галерија
Географија на Нов Зеланд

Местоположба:
Океанија, острови во јужниот Тихи Океан, југоисточно од Австралија
Географски координати:
Навод од карта:
Океанија
Површина:
''вкупна:''
268,680 км&sup2;''белешка:''
составни делови се: Антиподските Острови, Оклендските Острови, островите Баунти, Кемпбеловите Острови, Четемските Острови и островите Кермадек.
Површина - компаративна:
отприлика колку Обединетото Кралство, Италија или Колорадо
Копнени граници:
0 км
Брег:
15.134 км
Морска надлежност:
''континентален праг:''
200 морски милји (370 км) или до работ на континенталната граница
''ексклузивна економска зона:''
200 морски милји (370 км)
''територијално море:''
12 морски милји (22 км)
Клима:
умерена со остри регионални контрасти
Терен:
главно планински со извесни големи крајбрежни низини
Висински екстреми:
''најниска точка:''
Тихи Океан 0 м
''највисока точка:''
Кукова Планина 3754 м
Природни ресурси:
природен гас, железна руда, песок, јаглен, дрво, хидроенергија, злато, варовник, нафта, сребро, жад
Искористеност на земјиштето:
''плодна почва:''
5.8%
''повеќесезонски култури:''
6.44%
''останато:''
87.76% (1993)
Наводнувана почва:
2,850 км<sup>2</sup> (1998)
Природни опасности:
земјотресите се чести, иако обично не се силни; вулканска активност
Животна средина - тековни проблеми:
обесшумување; загадување на водата; ерозија; загрозени локални животни и растенија заради увезени видови.
1 Занимливости
* Велингтон е најјужниот главен град на светот.
* Тетауматафакатангихангакоауаотаматеаурехаеатурипукапихимаунгахоронукупокаифенуаакитанараху (име на рид во Нов Зеланд) со 92 букви (напишано на латиница на маорски) е вториот најдолг географски поим на светот.
2 Поврзано
* Нов Зеланд
* Крајни точки на Нов Зеланд
* Национални паркови во Нов Зеланд
* Морски резервати во Нов Зеланд
* Острови во Нов Зеланд
* Езера во Нов Зеланд
* Клима на Нов Зеланд
* Новозеландски дрва
* Биоразновидност на Нов Зеланд
* Новозеландска флора
* Новозеландска фауна
Амандман

Амандман во наширока правна смисла на зборот означува: Правно надополнување, дообјаснување, до-регулација на постојната правна материја: Only the legislative branch is involved in the amendment process.
Амандманите можат да се поднесуваат на закон или да егзистираат како уставни амандмани.
Во политичкиот систем на Република Македонија, амандман на закон може да поднесе:
* Пратеник
* Група Пратеници
* 10.000 граѓани со право на глас во Македонија
* Владата на Република Македонија
Имплозија

Имплозија ― постапка при кој предметите се уништуваат со уривање сами во себе. Имлозијата е обратна на експлозијата. Таа концентрира материја и енергија. Пример за имплозија би била подморница која високиот притисок на водата ја смачкува навнатре.
Кај јадреното оружје од имплозивен тип, топка од плутониум, ураниум или друг материјал може да имплодира со сферични експлозивни полнења, зголемување на густината за фактор 2 до 4, така правејќи ја масата критична. Тоа резултира со јадрена екплозија. Кај фузиската бомба, ова пак активира јадрено соединување. Овие сферични високоексплозивни полнења сочинуваат сферичен состав од повеќекратни високоексплозивни полнења.
Во контекст на кавитацијата, имплозијата е вшмукувачка постапка кој ја тера материјата навнатре, а не нанадвор како кај експлозијата. Меѓутоа ова навнатрешно (центрипетално) движење, не следи права (радијална) патека до центарот; тоа следи спирална, виорна патека. Ова се нарекува вител. При кавитацијата се создаваат ред мали балончиња од водена пареа како резултат на нискиот притисок на едната страна од придвижувачот. При колапсот на овие балончиња, тие прават интензивни локални ударни бранови, кои прават бука и можат да предизвикаат локален дефект на површината на придвижувачот, процес кој води до ерозија на материјалот.
Особена одлика на вителот е тоа што надворешноста на тој вител се движи бавно, додека неговиот центар се движи брзо. Водата имплодира во вител со тоа што висечките честички, кои се погусти од водата, се вшмукуваат во центарот на текот, отпорот на триење се намалува и брзината на протокот се зголемува.
1 Имплозијата како тема во уметноста и во популарната култура
* „Имплозија“ - расказ на италијанскиот писател Итало Калвино.
2 Галерија
3 Поврзано
* Црна дупка
* Гравитациски колапс
Вевчански Извори

Вевчански Извори — едни од поретките псевдопериодски сифонски врела во Македонија. Сместени се на источните падини на планината Јабланица, кај селото Вевчани, на надморска височина од 900 метри. Главниот извор е сместен во отворот на пештера. На десетина метри подолу, се наоѓаат неколку постојани извори кои подземно комуницираат со главниот извор. Зафатнината на Вевчанските Извори во влажниот период од годината изнесува околу 1.500 литри во секунда.
1 Галерија
Колешински Водопад

Колешински Водопад — водопад сместен во југоисточниот дел на Република Македонија, на северните падини на планината Беласица, во долниот тек на реката Баба, на надморска височина од 500 м.
Се вбројува меѓу највисоките водопади во Македонија со височина од 15 м, со широчина на падот од околу 6 м. Според постанокот тој е тектонски водопад, создаден во гранитни камења. Спротиводно од Колешинскиот Водопад, на оддалеченост од околу 100 метри се наоѓаат уште неколку помали водопади распоредени во низа, високи од 2 до 4 метри, кои припаѓаат на неговиот средиштен слив.
Со покачувањето на температурите расте и бројот на гостите што секојдневно доаѓаат тука. Во просек Колешинските Водопади дневно ги посетуваат помеѓу 400 и 500 туристи, а за време на викендите ова бројка е двојно поголема.
Сабота и недела за време на викендите таа бројка може да достигне некаде до 1.000 туристи, а кога би имало сместувачка способност тоа би било многу повеќе бидејќи и во работните денови би останеле гостите тука. Накратко кажано, потенцијал за развој на туризмот веќе постои — вели Петар Спасов, градоначалник на Општина Ново Село.
1 Галерија
Мокрински Извори

Мокрински Извори — извори кои се наоѓаат во близина на селото Мокрино, Општина Ново Село, Македонија.
Изворите се сметаат за значајно геонаследство од сферата на хидрологијата во Македонија.
1 Местоположба
Се наоѓаат во подножјето на планината Беласица на надморска височина од 330 метри. Тие се сместени до самиот регионален пат 1402, со што се лесно достапни.
2 Историја
Во 2023 година, пристапот и просторот околу изворите бил уреден од страна на планскиот регион и општината, а во 2025 година била најавена пешачка патека помеѓу изворите и селото Колешино.
3 Обичаи и верувања
На ова место секоја година на 2 август се собираат жителите на Мокрино и сите околни села каде се дава курбан, во чест на изворите. Според легендата, годината кога не се дало курбан, изворите пресушиле, поради кое жителите веќе на 4 август повторно дале курбан по кое водата повторно протекла. Поради тоа, оттогаш наваму ниту една година не е пресконат датумот.
Од трите Мокрински Извори истекуваат 40 литри вода во секунда. Температурата на водата е секогаш иста, без оглед каква е надвор температурата. Потокот што потекува од изворот никогаш не замрзнал. Ова се должи веројатно на големата длабочина на изворот и силината на водата. Се смета дури дека тој е поврзан со Дојранско Езеро. Поради количеството и силината на овие води, во минатото околу овде имало многу воденици.
4 Галерија
Херц

Херцот (Хц, Hz) претставува стандардизирана единица за мерење честота (честота).
1 Дефинирање
Еден Херц буквално значи „еднаш во секунда“, 100 Херци означува „100 пати во секунда“ и така натаму. Оваа единица може да се употреби за било кој периодичен настан. На пример: За часовникот може да се каже дека отчукува со 1 Hz, или дека човечкото срце отчукува со 1,2 Hz.
Оваа единица го има добиено името по германскиот физичар Хајнрих Рудолф Херц.
Плоштина

Плоштина е величина која ја изразува површината на некој предмет.
1 Во математиката
1.1 Единици
Единици мерки за плоштина се:
:квадратен метар = изведена СИ-единица
:ар = 100 квадратни метри
:хектар = 10.000 квадратни метри
:квадратен километар = 1.000.000 квадратни метри
:квадратен мегаметар = 10<sup>12</sup> квадратни метри
Британски единици дефинирани по метарот:
:квадратна стапка = 0,09290304 квадратни метри
:квадратен јард = 9 квадратни стапки = 0,83612736 квадратни метри
:квадратна прачка = 30,25 квадратни јарди = 25,2928526 квадратни метри
:акр = 160 квадратни прачки или 43,560 квадратни стапки = 4046,8564224 квадратни метри
:квадратна милја = 640 акри = 2,5899881103 квадратни километри
Старите европски мерки за плоштина/површина сѐ уште се користат за некои лични работи (како огласи за продажба на земја)
:квадратен фат = 3,34450944 квадратни метри
:катастерски месечев акр = 1600? квадратни фата = 5755 квадратни метри
1.2 Корисни формули
Најчести равенки за плоштина
Облик, Равенка, Променливи
Квадрат и правоаголник, <math>a \cdot b \,</math>, <math>a</math> и <math>b</math> се страните на квадратот односно правоаголникот
Триаголник, <math>\frac{1}{2}b \cdot h \,</math>, <math>b</math> и <math>h</math> се основата односно висината.
Кружница, <math>\pi \cdot r^2 \,</math>, r е полупречникот на кружницата.
Елипса, <math>\pi \cdot a \cdot b \,</math>, <math>a</math> и <math>b</math> се голема полуоска и мала полуоска.
Сфера, <math>4 \pi r^2 \,</math>, или <math>\pi d^2 \,</math>, <math>r</math> е полупречникот на сферата, односно <math>d</math> е пречникот на сферата.
Трапез, <math>\frac{1}{2}(a+b)h \,</math>, <math>a</math> и <math>b</math> се основите (паралелни страни), а <math>h</math> е всината (растојанието помеѓу паралелните основи).
Цилиндар, <math>2 \pi r (h + r) \,</math>, <math>r</math> и <math>h</math> се полупречникот, односно висината.
Бочна плоштина на цилиндар, <math>2 \pi r h \,</math>, <math>r</math> и <math>h</math> се полупречникот односно висината.
Конус, <math>\pi r (l + r) \,</math>, <math>r</math> и <math>l</math> се полупречникот, односно апотемата.
Бочна плоштина на конус, <math>\pi r l \,</math>, <math>r</math> и <math>l</math> се полупречникот, односно апотемата.
Кружен отсечок, <math>\frac{1}{2} r^2 \theta \,</math>, <math>r</math> и <math>\theta</math> се полупречникот и аголот (во радијани).
2 Поврзано
* Зафатнина
* Мера (математика)
* Величински редови (површина) — список на плоштини по големина
Скадар

Скадар (албански: Shkodër; турски: İşkodra или Arnavut İskenderiyesi) — град и центар на истоимената област во северозападна Албанија покрај Скадарското езеро. Тој е еден од најстарите и најзначајните градови во Албанија, богат со историско и културно наследство. Скадар го карактеризираат прекрасна клима и природа. Низ него минуваат три реки: Дрим, Буна и Кир. Во Скадар живеат околу 90.000 жители. Населението е мешано, христијани и муслимани.
0.1 Име
* Според едни, денешниот албански назив за градот Shkodra (Шкодра), споменуван и во верзиите Scutari или Skutari доаѓа од латинскиот збор ''scutarii'' што во буквален превод значи ''заштитници'', а тоа се однесува на римската легија која ја основал Царот Константин Велики.
* Според други, денешниот албански назив Shkodra потекнува од Shkodrin (shko - оди; Drin - Дрим) објаснувајќи го тоа со фактот што низ Скадар тече т.е. ''оди реката Дрим''.
Глаголска придавка

Глаголската придавка претставува проста, нелична глаголска форма. Глаголските придавки имаат форми за сите три рода и во еднина и во множина и подлежат на членување. Тоа ги прави слични со придавките. Но, според значењето и службата некогаш се поблиску до глаголите. Од ова може да се заклучи дека глаголската придавка има одлики и на глаголот и на придавката.
Формите на глаголската придавка се образуваат со наставките -н, -на, -но, -ни и -т, -та, -то, -ти. Наставката -т е карактеристична за глаголските придавки образувани од глаголи чиј општ дел завршува на н (стане - ''станат, станата, станато, станати''; викне - ''викнат, викната, викнато, викнати'' итн.).
Од некои глаголи се образуваат и по две глаголски придавки, со чијашто различна форма се искажуваат разлики во опфатеноста на дејството или признакот. Така на пример од глаголот ''бере'' имаме ''берен'' и ''бран''; од ''пере'' - ''перен'' и ''пран'' итн.
Она што е карактеристично за глаголската придавка, а кое впрочем е една од одликите на македонскиот јазик е нејзината употреба при градењето на глаголски конструкции со помошните глаголи ''сум'' и ''има/нема''. Примери: ''Дојдени'' сте на прослава; Бевте ''дојдени'' на прославата; Тие сигурно имаат ''дојдено'' од прослава; Ти ми имаш ''раскажувано'' за тоа итн.
Латинска Америка

Латинска Америка е регион од копното Америка каде што се зборуваат јазиците што потекнуваат од латинскиот, т.н. романски јазици (францускиот, шпанскиот и португалскиот). Наспроти Латинска Америка обично се поставува Англоамерика, каде што се зборува англискиот јазик, кој е дел од германската група на јазици.
1 Латинска Америка во популарната култура
* „Песна без наслов за Латинска Америка“ (англиски: ''Untitled Song For Latin America'') - песна на американската рок-група „Минитмен“ (''Minutemen'') од 1984 година.
Петровден

Петровден — православен празник што се одбележува секоја година на 12 јули. Празникот е посветен на Апостол Петар. се смета за еден од најголемите празници по Велигден.
Еден од најзначајните настани на Петровден е почетокот на традиционалната Галичка свадба.
1 Во Македонија
Петровден повеќе се смета за црковен празник, постарите луѓе одат во црквата, а кој постел во Петровденскиот пост се причестува. На овој ден може и да се работи зашто е во време на најголемата жетва, а според верувањето дури и светецот (Св. Петар) тој ден земал срп и жнеел. Некој го држат празник само до пладне, а попладне работат.
1.1 Галичник
Во Галичник Петровден се сметал за голем празник, тогаш иделе печалбарите и тогаш се правеле и свадбите. Останало забележано дека некогаш во еден ден имало 50 свадби, а удирањето на тапаните се слушало дури во Албанија.
1.2 Кумановско
Интересни обичаи и верувања поврзани со Петровден се забележани во Куманово. Тој ден рано наутро уште пред сонце, оделе во бавчите и нивите, особено оние со бостан и од сите четири страни фрлале ситни камчиња. На тој начин според верувањето засновано на принципот на имитативната магија се влијае врз бостанот многу да врзува и брзо да расте. Исто така бостанот, но и другите култури се прскале со вода од извор за да растат силно како водата што извира. Во овие петровденски верувања интересно е и фрлањето измет од стоката врз бавчите и нивите со земјоделски култури. Изметот земен од местото каде што стоката пладнувала (меризувала), или од пазарот се верува ќе влијае врз родот да биде густ и обилен како што била стоката на тоа место. Во сиве овие верувања, како што може да се види присутна е имитативната магија верувањето дека сличното предизвикува слично.
1.3 Гевгелиско
Во Гевгелиско за јадење на овој ден правеле млечник за да бидат цела година благи како млекото, а во Скопска Црна Гора се верувало дека кој ќе се омрси во Петровденските пости ќе се скрастави. Во овој крај ако било сушно времето на овој ден носеле крсти (литии) и со песната „Крсти носам бога молам” се молеле за дожд.
1.4 Охридско
Според преданието што во Охрид го забележал Е. Спространов „Петре и Павле биле побратими. Сек’де заедно оделе, ама Павле бил болен. Петре си рекол: Ов’ј чоек ќе умрит, ја ај да му ископам гробот. Ко фатил да му копат, дошол Ристос и го опитал: Шо копаш бре Петре? -Ами Павле је болен рекол, та му го коп’м гробот. – Ја ај легни да видиме, али чинит за тебе! Петре легнал и не станал веќе. Ето затоа рекле: Не копај гроб за друѓего, за да не влезиш сам во него. Петре копаше гроб за Павлета, ама сам умре во него, а Павле си остана ушче да си живејт”.
Честота

Честота или фреквенција — големина што го изразува бројот на пати за кој еден настан се повторува во единица време. Исто така е определена како брзина на промена на фазата на синусоиден бран.
1 Пресметување
За да се пресмета честотата на некој настан, бројот на појавувања на настанот во фиксна единица време се брои, а потоа се дели со должината на временскиот интервал.
Во SI, резултатот се мери во херци (Hz). Единицата е именувана по германскиот физичар Хајнрих Рудолф Херц. 1 херц означува дека определен настан се повторува еднаш во една секунда, 2 херци се два настана во 1 секунда итн. Пред да го добие името херц, единицата била нарекувана циклуси во секунда (cps). Други единици кои се користат за да се измери честотата се и вртежи во минута (rps) и радијани во секунда (rad/s). Брзината на отчукувања на срцето и музичкото темпо се мерат во удари во минута (bpm).
Алтернативен метод за да се пресмета честотата, е да се измери времето помеѓу две последователни појави на еден настан (период), а потоа да се пресмета честотата како реципрочна вредност од изминатото време:
:<math>f = \frac{1}{T}</math>
Каде што ''T'' е периодот.
2 Честота на бран
Честотата на бранот се пресметува така што: Честотата ''f'' е еднаква на брзината ''v'' на бранот поделена со должината на бранот λ (ламбда):
:<math>f = \frac{v}{\lambda}</math>
Во посебни случаи на електромагнетен бран што се движи низ вакуум, тогаш ''v=c'', каде што c e брзината на светлината во вакуум. Следнава равенка може да се употреби за овој случај:
:<math>f = \frac{c}{\lambda}</math>
Забелешка: Кога бранот патува од еден медиум во друг, тогаш честотата останува иста, но се менува брановата должина и брзината.
3 Примери
* Честотата на стандарден тон изнесува 440 Hz, односно 440 циклуси во секунда. Оваа честота е позната и како концертен тон, бидејќи кога оркестарот се штима тогаш се штима на оваа честота.
* Бебињата можат да чујат тонови чии осцилации достигнуваат и над 22.000 херци. Меѓутоа овие честоти стануваат сè потешки за слушање со стареењето на човекот.
* Во Европа, честотата на наизменичната струја изнесува 50 Hz. Во Северна Америка, честотата на наизменичната струја е 60 Hz.